**Bátaapáti Község Önkormányzata Képviselő-testülete**

##### *Bátaapáti, Petőfi u. 4.*

**Ügyiratszám: Ba/89-10/2022.**

**J E G Y Z Ő K Ö N Y V**

**Készült:** Bátaapáti Község Önkormányzata Képviselő-testületének **2022. július 7-én** megtartott rendkívüli nyílt üléséről. Az ülés kezdete: *1400óra*

**Jelen vannak**: Krachun Szilárd polgármester

Darabos Józsefné, Ferenczi Sándor, Tornóczky Gábor képviselő-testületi tagok (összesen: 4 fő)

**Igazoltan távol van:** Farkas Attila képviselő-testületi tag

**Tanácskozási joggal megjelent:** dr. Brandt Huba osztályvezető

**Jegyzőkönyvvezető:** Farkasné Szentpál Melinda igazgatási főelőadó

Krachun Szilárd polgármester köszönti a Képviselő-testület tagjait. Megállapítja, hogy a testület határozatképes, mivel 3 képviselő jelen van, az ülést megnyitja.

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Bátaapáti Község Önkormányzatának Képviselő-testülete a javaslat alapján 4 *igen szavazattal, 0 nem szavazattal, 0 tartózkodással* az alábbi napirendi pontokat fogadta el:

**1.)****Bátaapáti Óvoda és Konyha magasabb vezetői álláshelyének betöltésére vonatkozó pályázat kiírása.**

Előadó: Krachun Szilárd polgármester (írásbeli előterjesztés)

**2.) Döntés a TETT támogatás terhére megvalósuló fejlesztésekről.**

Előadó: Krachun Szilárd polgármester (írásbeli előterjesztés)

**3.) Egyebek**

**Napirendi pontok tárgyalása:**

**1.)****Bátaapáti Óvoda és Konyha magasabb vezetői álláshelyének betöltésére vonatkozó pályázat kiírása.**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták. Krachun Szilárd polgármester röviden ismertette az előterjesztést, majd javasolta, hogy a beérkezett pályázatok véleményezésére létrehozó bizottság tagjai Darabos Józsefné, Tornóczky Gábor, Ferenczi Sándor képviselők legyenek.

Tornóczky Gábor képviselő javasolta, hogy Krachun Szilárdné a volt óvodavezető és Lieszkovszky Lászlóné a mórágyi óvoda volt óvodavezetője, aki jelenleg a helyi óvodába is besegít legyenek a bizottság tagjai.

Krachun Szilárd polgármester elmondta, hogy jó lenne a bizottsági tagokat most kijelölni, így javasolja, hogy az ő általa megjelölt tagok legyenek a bizottság tagjai, és ők keressenek további külsős tagokat.

A képviselők a polgármester javaslatával egyetértettek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete *4 igen szavazattal, 0 nem szavazattal, 0 tartózkodással* a következő határozatot hozta:

**76/2022. (VII.07.) Képviselő-testületi határozat**

**Bátaapáti Óvoda és Konyha magasabb vezetői álláshelyének betöltésére vonatkozó pályázati kiírásról**

Bátaapáti Község Önkormányzatának Képviselő-testülete pályázatot ír ki a Bátaapáti Óvoda és Konyha intézmény vezetésére 2022. augusztus 15-től 2027. augusztus 14-ig. A pályázati feltételeket a jelen határozat melléklete szerint határozza meg.

Felkéri a jegyzőt, hogy a jelen határozat mellékletében meghatározott tartalommal gondoskodjon a pályázat kiírásáról és előkészítéséről.

A képviselő-testület az intézményvezetői pályázatainak véleményezésére Darabos Józsefné, Ferenczi Sándor, Tornóczky Gábor tagokkal alakítja meg a közalkalmazottak jogállásáról szóló 1992. évi XXXIII. tv. 20/A. § (6) bekezdése szerinti véleményező bizottságot.

Felkéri a jegyzőt, hogy gondoskodjon az érintettek értesítéséről.

Határidő: azonnal illetve a jogszabály szerinti ütemezésben

Felelős: dr. Brandt Huba osztályvezető

**2.) Döntés a TETT támogatás terhére megvalósuló fejlesztésekről.**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták. Krachun Szilárd polgármester röviden ismertette az előterjesztést kérte a képviselőket, hogy mondják el véleményüket az előterjesztéssel kapcsolatban.

A képviselők egyetértettek az előterjesztésben foglaltakkal, mely szerint a legelőnyösebb ajánlattevővel kössön az önkormányzat szerződést a megvalósítandó fejlesztésekre.

Dr. Brandt Huba osztályvezető elmondta, hogy az önkormányzati ingatlanok karbantartására, felújítására adott árajánlat beadásakor a PALANER Kft. képviselője, Koroknai Róbert e-mailben jelezte, hogy a költségvetésben szereplő összegek anyagár díja az anyagok árának drasztikus változását nem tartalmazza. Továbbá elmonda, hogy az ajánlattételi felhívás tartalmazza, hogy a vállalkozói díj egyösszegű átalányár, tehát egy fix átalánydíjas vállalkozói szerződést fog kötni az önkormányzat a kivitelezővel, a költségeken a későbbiekben már nem lehet változtatni.

A képviselők megbeszélték, hogy a vállalkozói szerződés tartalmazzon előleg kifizetést, így a vállalkozó abból a szükséges anyagokat meg tudja vásárolni, így nem áll fen a többletköltség veszélye.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő I. határozati javaslatról.

Szavazás után Bátaapáti Község Önkormányzat Képviselő-testülete *4 igen szavazattal, 0 nem szavazattal, 0 tartózkodással* a következő határozatot hozta:

**77/2022. (VII.07.) Képviselő-testületi határozat**

**az önkormányzati ingatlanok karbantartásáról, felújításáról**

Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott működési célú támogatás terhére az önkormányzat tulajdonát képező önkormányzati tulajdonú ingatlanokon állagmegóvó karbantartási munkát végeztet.

A képviselő-testület a PALANER Építő Kft.-vel (7164 Bátaapáti, Táncsics u. 7.) köt vállalkozói szerződést br. 23.813.687.- forint összegben melynek aláírására felhatalmazza a polgármestert.

A képviselő-testület a műszaki ellenőri feladatok ellátására br. 300.000.- összegű megbízási szerződést köt Frigyesi Kristóf E.V.-val. (7030 Paks, Kápolna u. 26.)

Határidő: azonnal

Felelős: Krachun Szilárd polgármester

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő II. határozati javaslatról.

Szavazás után Bátaapáti Község Önkormányzat Képviselő-testülete *4 igen szavazattal, 0 nem szavazattal, 0 tartózkodással* a következő határozatot hozta:

**78/2022. (VII.07.) Képviselő-testületi határozat**

**a játszótér (327 hrsz.) korszerűsítéséről**

Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott támogatás terhére a tulajdonát képező önkormányzati tulajdonú játszóteret (327 Hrsz.) korszerűsíti.

A képviselő-testület az R-Optimum Kft.-vel (7632 Pécs, Olga utca 11.) köt vállalkozói szerződést br. 7.214.159.- forint összegben melynek aláírására felhatalmazza a polgármestert.

A 7.214.159,- forint összegből 5.845.099,- forint a működési támogatás terhére, 1.369.060,- forint pedig a felhalmozási támogatás terhére kerül elszámolásra.

A képviselő-testület a műszaki ellenőri feladatok ellátására br. 120.000.- összegű megbízási szerződést köt Frigyesi Kristóf E.V-val. (7030 Paks, Kápolna u. 26.)

Határidő: azonnal

Felelős: Krachun Szilárd polgármester

**3.) Egyebek**

* **Bátaapáti Nyugdíjas Egyesület alapításával kapcsolatos ügyvédi díj kifizetése**

Krachun Szilárd polgármester elmondta, hogy Dr. Alföldi István ügyvéd elkészítette a Bátaapáti Nyugdíjas Egyesület megalakulásához szükséges papírokat, és az ügyvédi díj 150.000,- forint lenne. Javasolta a képviselőknek, hogy az önkormányzat fizesse ki az ügyvédi díjat, ezzel is támogatva az egyesületet.

A képviselők a polgármester javaslatával egyetértettek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatokat tette fel szavazásra:

*../2022. (VII.07.) Képviselő-testületi határozat*

*Bátaapáti Nyugdíjas Egyesület alapításával kapcsolatos ügyvédi díj kifizetéséről*

*Bátaapáti Község Önkormányzat Képviselő-testülete úgy határozott, hogy a Bátaapáti Nyugdíjas Egyesület alapításával kapcsolatos összes teendők elvégzéséért, hozzájárul a bruttó 150.000,- forint ügyvédi díj kifizetéséhez.*

*Az Önkormányzat az ügyvédi díj összegét a 2022. évi költségvetés általános tartalékából biztosítja.*

*Felelős: Krachun Szilárd polgármester*

*Határidő: azonnal*

*Határozattal értesítve: Bonyhádi Közös Önkormányzati Hivatal Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzatának Képviselő-testülete *4 igen szavazattal, 0 nem szavazattal, 0 tartózkodással* az alábbi határozatokat hozta:

**79/2022. (VII.07.) Képviselő-testületi határozat**

**Bátaapáti Nyugdíjas Egyesület alapításával kapcsolatos ügyvédi díj kifizetéséről**

Bátaapáti Község Önkormányzat Képviselő-testülete úgy határozott, hogy a Bátaapáti Nyugdíjas Egyesület alapításával kapcsolatos összes teendők elvégzéséért, hozzájárul a bruttó 150.000,- forint ügyvédi díj kifizetéséhez.

Az Önkormányzat az ügyvédi díj összegét a 2022. évi költségvetés általános tartalékából biztosítja.

Felelős: Krachun Szilárd polgármester

Határidő: azonnal

Határozattal értesítve: Bonyhádi Közös Önkormányzati Hivatal Bátaapáti Kirendeltségének gazdálkodási főelőadója

* **Önkormányzati helységbe teljesítmény növelés kiépítése**

Krachun Szilárd polgármester elmondta, hogy Bottyán Péternek kiküldésre került a levél, mely szerint a volt tápbolt helység bérlését felajánlotta neki az önkormányzat. Viszont a kérelmező jelezte, hogy a helységben az áram teljesítmény növelését kellene elvégezni, mivel ott szoláriumot szeretne működtetni. Érdeklődött a teljesítmény növelés kiépítésének költségéről és a villanyszerelő 150-200.000 forintért tudná a beruházást elvégezni. A polgármester kérte a képviselők véleményét.

A képviselők megbeszélték, hogy a beruházást nem kívánják megvalósítani, a kérelmező önköltségen végeztesse el a teljesítménynövelést, és számla ellenében a költséget a bérleti díjba beszámítják.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatokat tette fel szavazásra:

 */2022. (VII.07.) Képviselő-testületi határozat*

*önkormányzati helységbe teljesítmény növelés kiépítéséről*

*Bátaapáti Község Önkormányzat Képviselő-testülete Bottyán Péter 7164 Bátaapáti, Fő u. 12. szám alatti lakos megkeresését megtárgyalta, és úgy határozott, hogy az önkormányzati helységbe (298. hrsz.- volt tápbolt) nem kívánja az áram teljesítmény növelését elvégezni.*

*Továbbá felajánlja a kérelmezőnek, hogy ha önköltségen a beruházást elvégezteti, akkor a költséget számla ellenében a bérleti díjból beszámítja.*

*Felelős: Krachun Szilárd polgármester*

*Határidő: 2022. július 31.*

*Határozattal értesítve: kérelmező - Bottyán Péter, 7164 Bátaapáti Fő u. 12.*

Szavazás után Bátaapáti Község Önkormányzatának Képviselő-testülete *4 igen szavazattal, 0 nem szavazattal, 0 tartózkodással* az alábbi határozatokat hozta:

**80/2022. (VII.07.) Képviselő-testületi határozat**

**önkormányzati helységbe teljesítmény növelés kiépítéséről**

Bátaapáti Község Önkormányzat Képviselő-testülete Bottyán Péter 7164 Bátaapáti, Fő u. 12. szám alatti lakos megkeresését megtárgyalta, és úgy határozott, hogy az önkormányzati helységbe (298. hrsz.- volt tápbolt) nem kívánja az áram teljesítmény növelését elvégezni.

Továbbá felajánlja a kérelmezőnek, hogy ha önköltségen a beruházást elvégezteti, akkor a költséget számla ellenében a bérleti díjból beszámítja.

Felelős: Krachun Szilárd polgármester

Határidő: 2022. július 31.

Határozattal értesítve: kérelmező - Bottyán Péter, 7164 Bátaapáti Fő u. 12.

* **Rohmann Henrik emlékkoncert megrendezése**

Krachun Szilárd polgármester elmondta, hogy Földesi Lajos hegedűművész megkereste, hogy a már hagyománnyá vált Rohmann Henrik emlékkoncertet az idei évben meg kívánják –e szervezni. A koncert 2022. augusztus 6-án lenne, melynek költségei 150.000,- forintba kerülnének. Kérte a képviselőket, hogy mondják el véleményüket a koncert megrendezésével kapcsolatban.

A képviselők megbeszélték, hogy kerüljön megrendezésre az emlékkoncertet.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatokat tette fel szavazásra:

*../2022. (VII.07.) Képviselő-testületi határozat*

*a Rohmann Henrik emlékkoncert megrendezéséről*

*Bátaapáti Község Önkormányzatának Képviselő-testület úgy határozott, hogy 2022. augusztus 6-án meg kívánja rendezni a Rohmann Henrik emlékkoncertet.*

*Az emlékkoncert költségeit, mely bruttó 150.000,- Ft a 2022. évi költségvetés általános tartalékából fedez.*

*Felelős: Krachun Szilárd polgármester*

*Határidő: azonnal*

*Határozattal értesítve: Bonyhádi Közös Önkormányzati Hivatal Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzatának Képviselő-testülete *4 igen szavazattal, 0 nem szavazattal, 0 tartózkodással* az alábbi határozatokat hozta:

**81/2022. (VII.07.) Képviselő-testületi határozat**

**a Rohmann Henrik emlékkoncert megrendezéséről**

Bátaapáti Község Önkormányzatának Képviselő-testület úgy határozott, hogy 2022. augusztus 6-án meg kívánja rendezni a Rohmann Henrik emlékkoncertet.

Az emlékkoncert költségeit, mely bruttó 150.000,- Ft a 2022. évi költségvetés általános tartalékából fedez.

*Felelős: Krachun Szilárd polgármester*

*Határidő: azonnal*

*Határozattal értesítve: Bonyhádi Közös Önkormányzati Hivatal Bátaapáti Kirendeltségének gazdálkodási főelőadója*

* **Színpad bérleti díjának meghatározása**

Krachun Szilárd polgármester elmondta, hogy érdeklődött a színpad bérleti díját illetően, és kb. 100-150.000 forintba kerül egy színpad bérlése. Kérte a képviselőket, hogy beszéljék meg, hogy az önkormányzat színpadját mennyiért adják bérbe.

A képviselők megbeszélték, hogy a színpadot 120.000,- forintért adják bérbe, szállítással, összeszereléssel, bontással együtt.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatokat tette fel szavazásra:

*../2022. (VII.07.) Képviselő-testületi határozat*

*a színpad bérleti díjának meghatározásáról*

*Bátaapáti Község Önkormányzat Képviselő-testülete úgy határozott, hogy az önkormányzat tulajdonát képező színpadot bruttó 120.000,- forintért kívánja bérbe adni, mely költség tartalmazza a szállítást, összeszerelést és a bontást.*

*Felelős: Krachun Szilárd polgármester*

*Határidő: azonnal*

Szavazás után Bátaapáti Község Önkormányzatának Képviselő-testülete *4 igen szavazattal, 0 nem szavazattal, 0 tartózkodással* az alábbi határozatokat hozta:

**82/2022. (VII.07.) Képviselő-testületi határozat**

**a színpad bérleti díjának meghatározásáról**

Bátaapáti Község Önkormányzat Képviselő-testülete úgy határozott, hogy az önkormányzat tulajdonát képező színpadot bruttó 120.000,- forintért kívánja bérbe adni, mely költség tartalmazza a szállítást, összeszerelést és a bontást.

Felelős: Krachun Szilárd polgármester

Határidő: azonnal

Krachun Szilárd polgármester tájékoztatta a képviselőket, hogy az Innovációs és Technológiai Minisztérium miniszteri biztosánál Úsz Illésnél járt, akivel ismételten a támogatási rendszerről és annak elszámolásának könnyítéséről tárgyalt. A miniszter úr elmondta, hogy ősszel a parlament elé terjesztik az új támogatási szerződés módosításával kapcsolatos jogszabályok módosítását. Továbbá elmondta, hogy ismételten kiírása kerül az Energiaközösségek támogatására irányuló pályázat, melynek keretein belül vissza nem térítendő támogatás igényelhető energiaközösség vagy független aggregátor létrehozására. A pályázati kiírást figyelemmel kísérik, hiszen jó lenne, ha az önkormányzat majd pályázatot nyújtana be.

A képviselők a tájékoztatást tudomásul vették.

Krachun Szilár polgármester elmondta, hogy a Falunap programjainak szervezése folyamatban van. Utána érdeklődött a tűzijátéknak, és egy 20-25 perces tűzijáték bruttó 500.000,- forintba kerülne. Az önkormányzat kapott ajánlatot egy Abba Show című előadásra, amely 30-40 perces műsor 280.000,- forintba kerülne, plusz az útiköltség. A polgármester kérte a képviselők véleményét.

A képviselők megbeszélték, hogy az idei évben tűzijátékot nem fognak rendelni a Falunapra, viszont kérték a polgármester, hogy az Abba Show fellépését beszélje meg a szervezőkkel és foglalja le.

Tornóczky Gábor képviselő az alábbi kérdéseket tette fel a polgármesternek:

* Az Ethnikai Kulturális Alapítvány testvértelepülési kapcsolat kialakítására vonatkozó megkeresésére megküldésre került-e a válaszlevél?
* Az italbolt pályáztatására megtörtént- e a pályázati kiírás?
* A bolt ügyvezetőjét tájékoztatták –e a képviselő-testületi ülésen elhangzottakról, és milyen módon?
* A Gemenc Zrt. erdészetvezetőjével beszélt –e az útkárokkal kapcsolatban?
* Az árkok tisztítására, kaszálására lett-e árajánlat kérve?
* Az önkormányzat alkalmazásában álló munkavállalók kinél nyírják a füvet, és miért pont náluk?
* A kültéri fitneszpark nyitása kinek a feladata?

Krachun Szilárd polgármester az alábbi választ adta a feltett kérdésekre:

* Az Ethnikai Kulturális Alapítványnak még nem került megírásra a válaszlevél.
* Az italbolt pályáztatására a pályázati kiírás megtörtént.
* A bolt ügyvezetőjét az osztályvezető úrral tájékoztatták szóban a testületi ülésen elhangzottakról.
* A Gemenc Zrt erdészetvezetőjével beszélt, csak nem sikerült közös időpontot találni a közös találkozóra.
* Az árok tisztítására nem kért árajánlatot, mert beszélt az önkormányzatnál dolgozó karbantartóval, aki elmondta, hogy el tudják látni a feladatot, nincs szükség rá, hogy mással végeztessék el a munkát.

A képviselők kérték a polgármestert, hogy mindenképpen kérjen árajánlatot, mert jó lenne az árkokat minél előbb kitisztíttatni.

* Az önkormányzati dolgozók az idősebbeknél, a rászorulóknál végeztek fűnyírást.

A képviselők kérték a polgármestert, hogy valóban csak a ténylegesen rászorulóknál legyen a fű lenyírva, hiszen akkor joggal kérheti bárki más, hogy nála is legyen a fű lenyírva.

* A kültéri fitneszpark nyitva tartásának felelőse Horváth Jánosné Juci néni.

A képviselők kérték a polgármestert, hogy szóljon Horváth Jánosnénak, hogy a fitneszpark mindig legyen nyitva, mert sajnos előfordult, hogy nyitva tartási időben zárva volt.

A polgármester elmondta, hogy jelezni fogja, viszont a fitneszpark kapuja sajnos nagyon nehezen nyílik és előfordul, hogy az emberek ezért gondolják, hogy zárva van.

Tornóczky Gábor képviselő kérte, hogy a polgármester úr legyen szíves az elkövetkezendőkben figyelemmel lenni a pedagógus napra.

Krachun Szilárd polgármester elnézést kért, és a felvetést elfogadta.

Darabos Józsefné képviselő kérte, hogy az Apponyi Kilátó és Katolikus Kápolna környezetét a közfoglalkoztatottak hetente egyszer tartsák rendben, és a Petőfi utcában az utca végéig tisztítsák meg a közterületet. Kérte, hogy a virágok rendszeresen legyenek locsolva, mert nem szépek. Továbbá jelezte, hogy a Dózsa u. 14. és Ady u. 28. alatti lakatlan lakóházaknál nagy a gaz az udvarban, és meg kellene keresni a tulajdonosokat, hogy tegyenek rendet az udvarban. Valamint elmondta, hogy a Táncsics utca alsó részére építési hulladék került kihelyezésre, és vegye fel a kapcsolatot Koroknai Róberttel ez ügyben.

Krachun Szilárd polgármester elmondta, hogy intézkedik az említett ügyekben.

Tornóczky Gábor képviselő elmondta, hogy a pénzügyes kolléganőnél érdeklődött a lakbérhátralékok után. Sajnálattal tapasztalja, hogy van olyan bérlő, akinek 10 havi lakbértartozása gyűlt össze. Kérte, hogy legyenek felülvizsgálva a bérleti szerződések, hiszen a veszélyhelyzet már lejárt.

Krachun Szilárd polgármester elmondta, hogy a bérleti szerződése mindenkinek lejárt, így a lakásrendelet szerint kell eljárni. A legközelebbi testületi ülésre összekészítik a szerződéseket, és visszatérnek ez ügyre.

A Képviselő-testület ülésén egyéb hozzászólás, bejelentés nem hangzott el, a polgármester az ülést 15 óra 30 perckor bezárja.

Kmf.

**Krachun Szilárd** **Filczinger Ágnes**

 polgármester jegyző